《丁酉岁五月二十四日除江西参政八月到任》
明代·祁顺

少年读书不出户，壮岁登庸践郎署。幸膺宠擢出薇垣，玉殿前郎拜天语。

秋初买船经漷水，秋半遥临豫章路。解缆湖边信便风，驱车境内逢甘雨。

此邦从来称巨镇，雄跨西山压南浦。诸州民物最繁盛，况有诗书比邹鲁。

微才赞政遭太平，太仓饱食知何补。惟宣德泽安吾民，永保忠贞答明主。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。